سائنس اور ٹیکنالوجی کی وزارت
سائنسدانوں کو سائنس کی ترسیل وابلاغ کے لئے ذمہ داری لینی چاہئے:پروفیسر رنجنا
سی ایس آئی آر –این آئی ایس سی پی آر نے آئی ایس ایم آر کے تعاون سے طبی مواصلات کے موضوع پر رابطہ اجلاس کا انعقاد کیا
’’اگر سائنس داں معلومات کا آپس میں تبادلہ نہیں کریں ، تو جن لوگوں کو مہارت نہیں ہےوہ اس معاملے میں گفتگو شروع کردیں گے اور نتیجہ یہ ہوگا کہ غلط قسم کی معلومات اور گمراہ کن جانکاری سامنے آئے گی۔ اس لئے یہ ضروری ہوجاتا ہے کہ ہمارے سائنس دانوں کو سائنس کی باہم ترسیل و ابلاغ کےاہم ترین کام میں شامل کیا جائے۔ ‘‘ان خیالات کا اظہار سی ایس آئی آر۔ این آئی سی آئی آر کی ڈائریکٹر محترمہ انجنا اگروال نے کیا۔و ہ16 نومبر 2022 کو آئی سی ایم آر  کے تعاون کے ساتھ سی ایس آئی آر –این آئی ایس سی پی آر کی طرف سے منعقد کئے گئے طبی مواصلات کے موقع پر رابطہ سیشن سے خطاب کررہی تھیں۔ انہوں نے کہا کہ ہم نےماضی قریب میں کووڈ-19 عالمی وبا سے بہت کچھ سبق حاصل کیا ہے اورہم نے یہ دیکھا کہ ان غیریقینیت والے دنوں میں سائنس کی ترسیل و ابلاغ کےکام میں غیر سائنسی خیالات کو جڑ سے اکھاڑ پھیکنے میں کتنا سنجیدہ کردار ادا کیا ہے۔
آئی سی ایم آر کے تعاون کے ساتھ سی ایس آئی آر –این آئی ایس سی پی آر کےذریعہ منعقد کئےگئے طبی مواصلات کے موقع پر رابطہ اجلاس کی افتتاحی تقریب کی ایک جھلک
ڈاکٹر رجنی کانت، سائنٹسٹ -جی اور ڈائریکٹر آئی سی ایم آر علاقائی طبی تحقیقی مرکز گورکھپور ، اس پروگرام کے مہمان اعزاز ی تھے۔ افتتاحی تقریب کے دوران ڈاکٹر کانت نے کہا کہ سی ایم آر کی تجربہ گاہوں سے تعلق رکھنے والے یہ 30 سپر سائنس داں ہیں اور مجھے یہ یقین ہے کہ سائنس کی ترسیل و ابلاغ کےاس کورس کے بعد یہ سائنس مواصلات کے زبردست ماہر بن جاتے ہیں۔ انہوں نے کہا کہ آئی سی ایم آر نے پہلے قدم کے طور پر طبی مواصلات کے حوالے سے ایک کورس کی شروعات کی ہے اور یہ وقت بھی تقاضا بھی ہے۔
پروگرام میں حصہ لینے والے آئی سی ایم آر کےسائنس داں سی ایس آئی آر –این آئی ایس سی پی آر میں رابطہ اجلاس میں شرکت کرتے ہوئے
سی ایس آئی آر –این آئی سی پی آر کے دفتر میں پہلے تکنیکی اجلاس کے دوران ، چار ماہرین نے مختلف متعلقہ موضوعات پر لیکچر دیئے۔ جناب آر ایس جیا سومو ، چیف سائنٹسٹ سی ایس آئی آر –این آئی سی پی آر نے ’’تحقیقی مواصلات بنام سائنسی مواصلات : وقت کا تقاضہ‘‘ کےعنوان پر ایک لیکچر دیا۔ ڈاکٹر وائی مادھوی ،چیف سائنٹسٹ سی ایس آئی آر –این آئی سی پی آر کی گفتگو کا موضوع ’مابعد کووڈ دور میں طبی مواصلات‘ تھا۔ ڈاکٹر منیش موہن گوڑ ، سائنٹسٹ سی ایس آئی آر –این آئی سی پی آر نے ’مختلف ذرائع ابلاغ کے لئے عوامی سائنسی تحریر ‘ کےموضوع پر اپنا لیکچر پیش کیا۔ سی ایس آئی آر –این آئی سی پی آر کےخصوصی ٹیکنیکل آفیسر جناب اشونی براہمی نے آئی سی ایم آر کے پروگرام میں شرکت کرنے والے سائنس دانوں کے ساتھ سائنسی مواصلات میں پیداوار اور طباعت کے متعلق معلومات پر تبادلہ خیال کیا۔
اس پہلے تکنیکی اجلاس کے بعد ، پروگرام میں شرکت کرنے والے تمام افراد نے اپنے دورے کے دوران سی ایس آئی آر –این آئی سی پی آرکے سائنسی اداروں کا دورہ کیا ۔پروگرام میں حصہ لینے والے تمام لوگوں نے پرنٹنگ یونٹ میں کام کرنے والی مشینیں ، ادویاتی پودوں کی آیور واٹیکا اور پودوں ، حیوانات اور معدنیات پر مبنی خام مواد کے ذخیرہ والی عمارت بھی دیکھیں۔ سی ایس آئی آر –این آئی سی پی آر ، سی ایس آئی آر سے وابستہ لیبارٹریوں میں سےایک ہے۔ جس کی ذمہ داریاں دو ہیں، ایک ایس ٹی آئی پر مبنی پالیسی کا مطالعہ اور تحقیق اور دوسرےسائنسی مواصلات۔ این آئی سی پی آر افسران بالا کی طرف سے جائزہ لئے جانے کے بعد سائنس اور ٹکنالوجی کے مختلف نمایاں شعبہ جات سے متعلق کھلی رسائی والے 16 رسالے شائع کرتا ہے۔ ملک کے تین سب سے زیادہ معروف و مقبول سائنسی میگزین سی ایس آئی آر –این آئی سی پی آر کے ذریعہ شائع کئے جاتے ہیں۔ ان میگزینوں کے نام ہیں’سائنس رپورٹر، وگیان پرگتی  اور سائنس کی دنیا ۔
دوسرے ٹکنیکل اجلاس کے دوران تین سائنسی ماہرین نے لیکچر پیش کئے ۔ سینئر سائنس کمیونیکیٹر اور فوٹو جرنلسٹ جناب الو باگلاؤ نے پروگرام میں شرکت کرنے والوں کے ساتھ ’سائنس کی ترسیل و ابلاغ کے محتاط راستے‘ کے موضوع پر بات چیت کی۔ ڈاکٹر پرمانند برمن ، سائنٹسٹ سی ایس آئی آر –این آئی سی پی آرنے ’سواستک اور اس کی میڈیا کوریج کی معلومات‘ کے موضوع پر اپنا لیکچر دیا جس میں ہندستانی روایتی معلومات کی سائنٹفک طور پر تصدیق کئے جانے پر توجہ مرکوز کی گئی تھی ۔ سی ایس آئی آر –این آئی سی پی آر کے سائنس داں ڈاکٹر مہروان ، کے لیکچر کا موضوع تھا ’اپنی تحقیق کی عوا م الناس تک ترسیل کس طرح کریں‘۔
دونو ں اجلاسوں کو زینت بخشنے والے ماہرین کی تحریک آمیزگفتگو سے ، آئی سی ایم آر کی لیبارٹریوں سے وابستہ سائنس دانوں کو بہت کچھ سیکھنے کا موقع ملا ۔ یہ بھی منصوبہ بنایا گیا تھا کہ پروگرا م میں شرکت کرنے والا ہر شخص اپنی مہارت کے شعبے سے متعلق عوامی سائنسی مضمون لکھے گا اور اسے سی ایس آئی آر –این آئی سی پی آر کے حوالے کرے گا تاکہ اسے سائنس رپورٹر اور وگیان پرگتی نام کے رسالوں میں شائع کیا جاسکے۔  پروگرام کے اختتام پر آئی سی ایم آر کےسائنس دانوں اینا ڈوگرا اور ڈاکٹر پریہ نے تاثرات اور نتائج کا اجلاس ترتیب دیا۔ سی ایس آئی آر –این آئی سی پی آر کے سائنس داں ڈاکٹر منیش موہن گوڑ نےکلمات تشکر ادا کئے۔ سی ایس آئی آر –این آئی سی پی آر کی تکنیکی اسسٹنٹ محترمہ سبھادا کپل نے پورے پروگرام کی نظامت کی۔